16/12/2020 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 7 de decembro do 2020 da X. T. da Coruña pola que se concede a autorización admtva. previa e construción da instalación de distribución eléctrica no concello das Pontes de García Rodríguez (expediente-e.: IN407A2020/111-1)

Resolución do 7 de decembro do 2020, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello das Pontes de García Rodríguez (expediente-e.: IN407A 2020/111-1) Expediente-e.: IN407A 2020/111-1. Promotora: Distribuidora Eléctrica Niebla, S. L. Denominación da instalación: LMTS e CT Castro en caseta de 160 kVA a 6/20 kV e modificación das redes de baixa tensión NIA023-1 canteira/NIA 023-2, no lugar de Castro. Concello: As Pontes de García Rodríguez. FEITOS 1. O 17 de xuño do 2020, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos:  Proxecto de execución nomeado: LMTS e CT Castro en caseta 160 kVA - 6/20 kV e modificación R. B. T. s NIA023-1 canteira/NIA 023-2 Castro, asinado por Diomar Proca Balosu.  Anexo modificado ao proxecto técnico de LMTS e CT Castro en caseta 160 kVA - 6/20 kV máis a modificación R. B. T. s NIA023-1 canteira/NIA 023-2 Castro, asinado por Diomar Proca Balosu.  Anexo II ao proxecto técnico de LMTS e CT Castro en caseta 160 kVA - 6/20 kV e modificación R. B. T. s NIA023-1 canteira/NIA 023-2 Castro, asinado por Diomar Proca Balosu.2. O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, Servizo de Patrimonio Natural da Xefatura Territorial da Consellería de Medio Ambiente, Territorio e Vivenda e o Concello das Pontes de García Rodríguez. A día de hoxe, non consta no expediente resposta do organismo afectado á solicitude do condicionado solicitado, é dicir, o Concello. A empresa promotora achega unha Resolución do Servizo de Patrimonio Natural de autorización para realizar as obras da instalación de distribución eléctrica en Rede Natura 2000.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1) O xefe teritorial é competente para resolver este expediente segundo o artigo 66 a) do Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria ao abeiro da Disposición transitoria terceira do Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia.2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e) O Real decreto 842/2002, do 2 de agosto, polo que se aproba o Regulamento electrotécnico para baixa tensión. f) A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As características técnicas da instalación son as que a seguir se describen:  Modificación da LMTA. existente e derivación Miguelares de 6kV por mor do cambio da situación do apoio 80 consistente na substitución de 247 m. de condutor LA 30 existente por LA 56, entre os apoios 79 e 81.  LMTS a 6/20 kV con E/S en CT proxectado (CT Castro), condutor tipo RHZ1-2OL -12/20 kV (1x150 mm2 Al) coa orixe e remate na LMT., derivación Miguelares existente dende o novo apoio C-14/2000 con dobre paso aero soterrado con 64 m. de lonxitude.  Centro de transformación (CT) en caseta prefabricada 2L1P 160 kVA (6-20/0,4 kV), con celas SF6 e trafo con illamento en aceite mineral.4) No expediente consta un informe favorable dos servizos técnicos desta Xefatura Territorial. De acordo con todo o sinalado, RESOLVO: 1. Conceder a autorización administrativa previa e a autorización administrativa de construción á dita instalación de distribución eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a l exislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Empresa e Innovación, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 7 de decembro do 2020. Isidoro Martínez Arca Xefe territorial da Coruña Disposición transitoria terceira Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia